**DÉLEGYHÁZA KÖZSÉG ÖNKORMÁNYZATA**

1. **Képviselő-testületének**
2. **19/2016. (XI.23.) önkormányzati rendelete**

**a települési támogatásról és az egyéb szociális ellátásokról**

**szabályairól szóló 4/2015. (II.25.) önkormányzati rendelete módosításáról**

Délegyháza Község Önkormányzata az Alaptörvénye 32. cikk (2) bekezdése alapján, a szociális igazgatásról és szociális ellátásokról szóló 1993. évi III. törvény 1.§ (2) bekezdésében, 10.§ (1) bekezdésében, 25.§ (3) bekezdésében, 26.§-ában, 32.§ (1), (3) bekezdésében, 45.§-ában, 48.§-ában, 92.§ (2) bekezdés (2) bekezdés f) pontjában, 132. § (4) bekezdés a), d), g) pontjában, valamint a Magyarország helyi önkormányzatáról szóló 2011. évi CLXXXIX. törvény 10.§ (2) bekezdésében kapott felhatalmazás alapján, az Alaptörvény 32. Cikk (1) bekezdés a) pontjában, a Magyarország helyi önkormányzatáról szóló 2011. évi CLXXXIX. törvény 13.§ (1) bekezdése 8. és 8. a) pontjában, valamint a szociális igazgatásról és szociális ellátásokról szóló 1993. évi III. törvény 25.§ (3) bekezdés b) pontjában, 58/B.§ (2) bekezdésében meghatározott feladatkörben eljárva a következőket rendeli el:

**1. §** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 20. §-a helyébe a következő rendelkezés lép:

„20. § (1) Települési lakásfenntartási támogatásra jogosult az a szociálisan rászoruló személy, melynek jelentős havi lakásfenntartási kiadásai vannak és teljesülnek az e rendeletben meghatározott egyéb feltételek.

(2) Az (1) bekezdés alkalmazásában szociálisan rászoruló az a személy,

a) akinek háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 250%-át egyszemélyes háztartás esetén az öregségi nyugdíj mindenkori legkisebb összegének 350%-át,

b) a háztartás tagjai egyikének sincs vagyona

c) a kérelmező által használt lakás nagysága:

ca) 3 személyig 2 lakószobás, illetve 1+2 félszobás lakás, amelynek alapterülete nem nagyobb 65 m2-nél,

cb) 3 személy felett személyenként további 20 m2 vehető figyelembe,

cc) 70 év feletti egyedül élő személy esetében az általa használt lakás nagyságától függetlenül adható támogatás, ha a jogosultsági feltételeknek egyébként megfelel.

(3) A települési lakásfenntartási kérelemhez mellékelni kell:

a) e rendelet 1. melléklete szerinti vagyonnyilatkozatot,

b) e rendelet 2. melléklete szerinti kérelemben felsorolt hozzátartozók jövedelmének hitelt érdemlő igazolását,

c) e rendelet 7. melléklete szerinti a lakás nagyságának hitelt érdemlő igazolását,

d) a használat jogjogcímét igazoló okirat, ha a kérelmező nem tulajdonosként lakik a lakásban.

(4) A települési lakásfenntartási támogatás egy lakásra csak egy jogosultnak, valamint egy személynek csak egy, az általa ténylegesen lakott lakásra állapítható meg, függetlenül a lakásban élő személyek számától.”

**2.§** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 9.§ b) pontja a következő be) alponttal egészül ki:

*„be) települési segélyhívó távfelügyeleti támogatás.”*

**3.§** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet a következő 9. alcímmel egészül ki:

**„*9. Települési segélyhívó távfelügyeleti támogatás***

***27.§*** *(1)**A Szociális és Egészségügyi Bizottság – az idős,**elsősorban egyedülálló, de indokolt esetben családos egészségi problémákkal küzdő kérelmező(k) biztonságának növelése érdekében – települési segélyhívó távfelügyeleti támogatást nyújthat.*

*(2) Települési segélyhívó távfelügyeleti támogatást – amennyiben a Bizottság indokoltnak tartja annak kihelyezését – az önkormányzat térítésmentesen biztosítja.*

*(3) Települési segélyhívó távfelügyeleti támogatás megállapítása iránti kérelmet e rendelet 8. melléklete szerinti formanyomtatványon kell benyújtani.*

*(4) Települési segélyhívó távfelügyeleti támogatást az önkormányzat ingyen bocsátja az arra rászorulók rendelkezésére. A használatból felmerülő meghibásodás kijavításáról az önkormányzat gondoskodik, de amennyiben a meghibásodás rongálásból ered, azt a használó köteles megtéríteni.”*

**4.§ (1)** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet **7. mellékletként** e rendelet **1. mellékletével** egészül ki.

**(2)** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet **8. mellékletként** e rendelet **2. mellékletével** egészül ki.

**5.§** Ez a rendelet a kihirdetését követő napon lép hatályba.

Délegyháza, 2016. november 22.

dr. Riebl Antal dr. Molnár Zsuzsanna

polgármester jegyző

Záradék:

A rendeletet a mai napon kihirdettem.

Kelt: Délegyháza, 2016. november 23.

dr. Molnár Zsuzsanna

jegyző